system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Patriarh?
assistant
Patriarh derivă din limba greacă πατριάρχης (patriarchēs), care înseamnă „șeful sau tatăl unei familii”, o combinație dintre πατριά (patria), care înseamnă „familie” și ἄρχειν (archein), care înseamnă „a conduce”.

Din punct de vedere istoric, patriarhul era cel care exercita o autoritate autocratică, în calitate de pater familias, asupra întregii familii (privită în sens larg, până la gradul al IV-lea). Acest sistem de autoritate familială, în care bărbații seniori conduc, se numește Patriarhat.

Avraam, Isaac și Iacob sunt considerați cei trei patriarhi ai Iudaismului. Epoca în care au trăit aceștia se numește Epoca Patriarhilor. Cuvântul patriarh a dobândit inițial înțelesul religios în versiunea Septuaginta a Bibliei.

În era creștină, termenul și-a schimbat nuanța, denumind în prezent acei episcopi ai Bisericilor tradiționale (Bisericile Ortodoxe, Biserica Catolică și Bisericile Asiriene Orientale) care îi preced pe toți ceilalți în întâietate, datorită Scaunelor episcopale pe care le ocupă.

Scaunele patriarhale tradiționale 
În tabelul următor sunt cuprinse scaunele patriarhale tradiționale , în ordinea lor ierarhică, cu patriarhii legitim aleși, care le ocupă. Patriarhii au fost ordonați în funcție de anul alegerii. Date fiind diversele schisme intervenite de-a lungul timpului, scaunele din Constantinopol, Alexandria, Antiohia și Ierusalim sunt ocupate simultan de mai multe persoane, fiecare aparținând unei alte comuniuni.

Tronul Sf. Petru din Roma nu se mai consideră patriarhat din 2006, când Sfântul Scaun a renunțat la titlul de „Patriarh al Occidentului”.

Scaunele patriarhale moderne 
În tabelul următor sunt cuprinse patriarhiile moderne, adică acele patriarhii care nu sunt considerate tradiționale (instituite de apostoli), ordonate în ordine alfabetică. Acolo unde sunt mai multe scaune patriarhale, ordonarea se va face și după anul instalării, în ordine crescătoare.

Note

Vezi și 
 Diacon
 Preot
 Episcop
 Arhiepiscop Major

Legături externe 
 Insemnele patriarhale si semnificatia lor, 9 octombrie 2007, CrestinOrtodox.ro
 Despre autocefalie, 18 iulie 2012, CrestinOrtodox.ro
 Patriarhul (regulament BOR), 18 iulie 2012, CrestinOrtodox.ro
 Instituția stavropighiei în Biserica Ortodoxă , 5 martie 2008, Ierom. Veniamin Goreanu, Ziarul Lumina
 Cinci monede din argint, dedicate patriarhilor Bisericii Ortodoxe Romane, 28 iulie 2010, CrestinOrtodox.ro

Episcopi
Împrumuturi lingvistice din greacă
Ocupații religioase
Termeni creștini
Titluri ecleziastice
Ocupații